อวสานพี่ชาย กลายเป็นพี่สาว

อวสานพี่ชาย กลายเป็นพี่สาวefn|ชื่อเรื่องภาษาไทยของซีรีส์อนิเมะดัดแปลงลิขสิทธิ์เผยแพร่โดยเมเดียลิงก์ ส่วนซีรีส์มังงะที่เป็นต้นฉบับยังไม่มีลิขสิทธิ์ในประเทศไทย () มีชื่อเรื่องโดยย่อในภาษาญี่ปุ่นว่า โอนิไม (Onimai) เป็นซีรีส์มังงะญี่ปุ่น แต่งเรื่องและวาดภาพโดยเนโกโตฟุ เผยแพร่ออนไลน์ตั้งแต่ปี พ.ศ. 2560 ปัจจุบันตีพิมพ์ในนิตยสารคอมิกเร็กซ์รายเดือนตั้งแต่เดือนเมษายน พ.ศ. 2562 ซีรีส์อนิเมะโทรทัศน์ผลิตโดยสตูดิโอไบด์ ออกอากาศตั้งแต่เดือนมกราคมถึงมีนาคม พ.ศ. 2566 

**เนื้อเรื่อง**
เรื่องราวเกี่ยวกับโอยามะ มาฮิโระ โอตากุ ผู้อาศัยอยู่กับมิฮาริ น้องสาวที่เป็นนักวิทยาศาสตร์ วันหนึ่งมาฮิโระตื่นขึ้นมาแล้วพบว่าตัวเองกลายเป็นเด็กสาว อันเป็นผลมาจากการทดลองของมิฮาริ มาฮิโระจึงต้องเริ่มเรียนรู้การใช้ชีวิตแบบนักเรียนหญิง ผูกมิตรกับเพื่อนในโรงเรียนใหม่

**ตัวละคร**
Oyama Mahiro
voiced by|มาริกะ โคโนะ (ดรามาซีดี, อนิเมะ)
ตัวละครเอกของเรื่อง เดิมเป็นหนุ่มโอตากุที่อาศัยอยู่กับมิฮาริผู้เป็นน้องสาว จนกระทั่งมาฮิโระกลายเป็นเด็กผู้หญิงอันเป็นผลมาจากการทดลองของมิฮาริ มาฮิโระจึงต้องย้ายไปเข้าเรียนในโรงเรียนมัธยมต้น
Oyama Mihari
voiced by|คาโอริ อิชิฮาระ (ดรามาซีดี, อนิเมะ)
น้องสาวของมาฮิโระผู้เป็นนักวิทยาศาสตร์ ทำให้มาฮิโระกลายเป็นเด็กผู้หญิงจากการทดลองหนึ่ง เธอมีความฉลาดสูงจึงได้เรียนข้ามชั้นและตอนนี้เป็นนักศึกษามหาวิทยาลัย
Hozuki Kaede
voiced by|ฮิซาโกะ คาเนโมโตะ (ดรามาซีดี, อนิเมะ)
เพื่อนของมิฮาริสมัยเรียนโรงเรียนมัธยมต้นผู้เป็นสาวแกล เป็นพี่สาวของโมมิจิ
Hozuki Momiji
voiced by|มินามิ สึดะ (ดรามาซีดี, อนิเมะ)
น้องสาวของคาเอเดะและเพื่อนร่วมชั้นของมาฮิโระ มีบุคลิกลักษณะแบบทอมบอยและชื่นชอบมาฮิโระมาก เป็นเพื่อนสนิทกับอาซาฮิมาหลายปี 
Ōka Asahi
voiced by|คานะ ยูกิ
เพื่อนร่วมชั้นของมาฮิโระ มีบุคลิกที่กระฉับกระเฉงแต่ทำคะแนนสอบได้ไม่ดีนัก มักจะเรียกมาฮิโระด้วยชื่อเล่นมากมาย
Murosaki Miyo
voiced by|นัตสึมิ ฮิโอกะ
เพื่อนร่วมชั้นของมาฮิโระ มีความสนใจเรื่องแนวยูริ

**สื่อ**

**มังงะ**
ซีรีส์มังงะ อวสานพี่ชาย กลายเป็นพี่สาว แต่งเรื่องและวาดภาพโดยเนโกโตฟุ เริ่มเผยแพร่ออนไลน์ทางพิซิฟและแพลตฟอร์มอื่น ๆ ในปี พ.ศ. 2560 และเริ่มตีพิมพ์ในนิตยสารคอมิกเร็กซ์รายเดือนของสำนักพิมพ์อิจิจินชะตั้งแต่วันที่ 27 เมษายน พ.ศ. 2562 สำนักพิมพ์อิจิจินชะรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 7 ในเดือนมกราคม พ.ศ. 2566

**หนังสือมังงะ**

**อนิเมะ**
ซีรีส์อนิเมะโทรทัศน์ดัดแปลงประกาศสร้างในวันที่ 22 เมษายน พ.ศ. 2565  ผลิตโดยสตูดิโอไบด์และกำกับโดยชิงโงะ ฟูจิอิ เขียนบทโดยมิจิโกะ โยโกเตะ ออกแบบตัวละครโดยเรียว อิมามูระ และแต่งดนตรีประกอบโดยไดซูเกะ อาจิบะและอาริซะ โอเกฮาซามะ ซีรีส์อนิเมะออกอากาศตั้งแต่วันที่ 5 มกราคม ถึง 23 มีนาคม พ.ศ. 2566 ทางช่อง AT-X และเครือข่ายอื่น ๆ เพลงเปิดชื่อเพลง Identeitei Meltdown ร้องโดย พีมารุซามะ และเอนาโกะ ส่วนเพลงปิดชื่อเพลงว่า Himegoto * Kurai Shisutāzu ร้องโดย มาริกะ โคโนะ, คาโอริ อิชิฮาระ, ฮิซาโกะ คาเนโมโตะ และมินามิ สึดะเมเดียลิงก์ได้ลิขสิทธิ์เผยแพร่ในภูมิภาคเอเชียใต้และเอเชียตะวันออกเฉียงใต้ ครันชีโรลได้ลิขสิทธิ์เผยแพร่นอกทวีปเอเชีย

**รายชื่อตอน**

**การตอบรับ**
อวสานพี่ชาย กลายเป็นพี่สาว ติดอันดับ 5 ใน รางวัลมังงะถัดไป ของนิตยสารดาวินชีในสาขาเว็บมังงะในเดือนสิงหาคม พ.ศ. 2561 และติดอันดับ 9 ใน การเลือกตั้งทั่วไปเว็บมังงะ 2019 ในเดือนตุลาคม พ.ศ. 2562 มังงะยังติดอันดับ 3 ใน การจัดอันดับมังงะที่เราอยากจะชมเป็นอนิเมะ ในงานอนิเมะเจแปนในปี พ.ศ. 2563 และติดอันดับ 7 ในปี พ.ศ. 2564

**หมายเหตุ**

**อ้างอิง**

**แหล่งข้อมูลอื่น**
 เว็บไซต์ทางการของอนิเมะ -  อนิเมะ อวสานพี่ชาย กลายเป็นพี่สาว ที่อนิ-วัน เอเชีย-  อนิเมะ อวสานพี่ชาย กลายเป็นพี่สาว ที่บิลิบิลิ- 25278
หมวดหมู่:มังงะที่ตีพิมพ์ในปี พ.ศ. 2560
หมวดหมู่:อนิเมะที่ออกฉายในปี พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:อนิเมะที่สร้างจากมังงะ
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:มังงะของสำนักพิมพ์อิจิจินชะ
หมวดหมู่:เว็บคอมิกญี่ปุ่น
หมวดหมู่:สตูดิโอไบด์
หมวดหมู่:เมเดียลิงก์
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:คนข้ามเพศในการ์ตูนญี่ปุ่น
หมวดหมู่:เว็บคอมิกที่ได้รับการตีพิมพ์